Document ID: 31977D0614

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Σεπτεμβρίου 1977 περί καθορισμού του κοινοτικού διαγράμματος ενός προγράμματος πινάκων για τους σκοπούς της έρευνας επί των διαρθρώσεων των γεωργικών εκμεταλλεύσεων το 1977
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό του Συμβουλίου (ΕΟΚ) αριθ. 3228/76 της 21ης Δεκεμβρίου 1976 περί της οργανώσεως μιας έρευνας επί των διαρθρώσεων των γεωργικών εκμεταλλεύσεων το 1977(1), και ιδίως το άρθρο 6 παράγραφος 1 υπό α),
Εκτιμώντας:
ότι, σύμφωνα με το άρθρο 6 παράγραφος 1 υπό α) του κανονισμού (ΕΟΚ) αριθ. 3228/76, τα Κράτη μέλη επεξεργάζονται τα αποτελέσματα της έρευνας υπό τη μορφή ενός προγράμματος πινάκων καταρτιζομένου σύμφωνα με ένα κοινοτικό διάγραμμα και ότι αυτό το διάγραμμα έχει θεσπισθεί σύμφωνα με τη διαδικασία που προβλέπεται στο άρθρο 8 του εν λόγω κανονισμού-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το κοινοτικό διάγραμμα του προγράμματος πινάκων για την έρευνα περί των διαρθρώσεων το 1977 εκτίθεται στο συνημμένο παράρτημα.
Άρθρο 2
Η απόφαση απευθύνεται στα Κράτη μέλη.
Έγινε στις Βρυξέλλες, στις 7 Σεπτεμβρίου 1977.

Labels: 15
19
5
6